Tervetuloa ohjelman pariin.
Tommy ja Karen ovat kuvanneet tämän kymmenosaisen sarjan -
kauniilla saarella Ruotsissa.
Tänään Tommy opettaa kirjastaan "Elämä tekee sen, mitä elämä tekee".
Aiheena on se, että epäonnistuminen ei tee meistä epäonnistujaa.
Karen esittelee helmiä uudesta kirjastaan.
Tänään hän kertoo, miten projektio ja kateus voivat sairastuttaa mieltä.
Jokaisen osan lopussa Tommyllä on sana sinulle.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Hei! Olen pastori Tommy, Tommy Lilja Ministriesin perustaja ja johtaja.
Olen iloinen saadessani luoda ohjelmasarjan, -
jossa vaimoni Karen ja minä opetamme aiheista, -
joiden uskomme auttavan sinua jokapäiväisessä elämässä.
Tahdomme sinun tietävän, että missä oletkin ja mitä teetkin, -
olet meille aarre. Rakastamme sinua.
Olemme sitoutuneet auttamaan Kristus-ruumista -
kaikkialla maailmassa kasvamaan Jeesuksessa.
Tänään puhun siitä, -
että epäonnistuminen ei tee sinusta epäonnistujaa.
Myöhemmin ohjelmassa tapaat vaimoni.
Hänellä on sinulle hyvin erityistä asiaa.
Ohjelman lopussa kerron salaisuuksia näkymättömästä ulottuvuudesta.
Ryhdytäänpä töihin.
Aloitan nyt puhumalla -
hyvin vakavalla ja raskaallakin aiheella.
Meidän kaikkien elämässä on ollut synkkiä ajanjaksoja, -
jolloin aika on pysähtynyt ja kello on tikittänyt hitaasti -
ja ole oikein ymmärtäneet, mitä on tapahtumassa.
Kaikki sisäinen työskentely ja sisäiset prosessit eri tasoilla -
ovat menneet tauolle kaikenlaisten vaikeiden asioiden takia, -
joita on tapahtunut.
Elämä tekee sen, mitä elämä tekee. Sellaista elämä on.
Sellaisina hetkinä meidän on vaikea uskoa todeksi -
sitä, mitä on tapahtunut.
Olen oppinut, että näissä tilanteissa on hyvin tärkeää -
antaa itselleen aika, jonka tarvitsee.
Elämässämme tapahtuu välillä niin mullistavia asioita, -
ettemme yksinkertaisesti voi pakottaa itseämme niiden yli.
Sinä, kehosi ja mielesi tarvitsette aikaa tapahtuneen käsittelemiseen.
Siihen voi mennä pitkä aika, joskus useita vuosia.
Oletko esimerkiksi tehnyt jotain, joka osoittautui niin isoksi virheeksi, -
että sen aiheuttama ahdistus repi sinut melkein rikki?
Olisit antanut kaikkesi, jotta olisit voinut kääntää kelloa taaksepäin -
sekä sanoa ja tehdä sen, mitä olisi pitänyt.
Se voi olla jotain, mitä olet pitkään suunnitellut, -
tai päätös, jonka teit liian nopeasti tai hetken mielijohteesta.
Tiedät varmasti Pietarista ja siitä, miten hän petti -
parhaan ystävänsä, Jeesuksen, kun tämä häntä eniten tarvitsi.
Kun pelko ja epävarmuus hyökkäsivät Pietarin kimppuun, -
hän teki sen, mitä hän ei olisi ikinä halunnut tehdä.
Hän kielsi Jeesuksen, irtisanoutui Hänestä, -
tuotti Hänelle pettymyksen, petti Hänet, valehteli -
ja teki sen, mitä hän ei ikinä uskonut tekevänsä.
Pietari varmasti toivoi, että hän olisi voinut kääntää kelloa taaksepäin -
ja tehdä sen tekemättömäksi.
Mutta sitä ei voi.
Tehtyä ei saa tekemättömäksi.
Samassa kun Pietari kielsi Jeesuksen, hänen ylleen alkoi hiipiä häpeä, -
tuo tuhoisa tunne, joka kalvaa ihmistä sisältä päin.
Sen mukana tulee syyllisyys.
On yksi asia, jos muut syyttävät sinua.
Mutta jos syytät itse itseäsi, -
tuomitsijasi on silloin omassa mielessäsi, -
ja se ei ole lainkaan hyvä juttu.
Näiden tunteiden kanssa painii useampi kuin luulisi, -
jotkut enemmän kuin toiset ja jotkut alinomaa.
Tahdon kuitenkin sanoa, että itsesyytökset kuluttavat voimiasi.
Se on kuin lämmittäisi taloa kylmänä talviaamuna -
ja samaan aikaan avaisi ikkunan ja päästää lämpimän ilman karkaamaan.
Monet kysyvät itseltään, miksi he ovat niin väsyneitä.
Voin kertoa, miksi. Häpeä, syyllisyys, katkeruus -
ja huono itsetunto vievät voimat, jotka tarvitaan elämiseen.
Nämä tunteet kuluttavat voimiasi elämäsi jokainen tunti.
Ihan sama, miten pitkällä olet urallasi, olitpa esimies tai työtön.
Me ihmiset olemme erittäin taitavia piilottamaan sisimmät tunteemme -
naamion taakse. Siinä ei ole mitään väärää, että yrittää näyttää hyvältä.
Ongelmia tulee, jos patoamme tunteitamme -
ja annamme niiden kalvaa meitä sisältä.
Sinun pitää antaa tunteesi purkautua.
Päästä ulos se, mikä sinua satuttaa.
Pietarikin itki katkerasti ja julkisesti.
Jeesuksestakin sanotaan, että Hän itki. Hän puhkesi lohduttomaan itkuun.
Meidän pitää antaa itsemme tehdä samoin.
Me kaikki tarvitsemme juttukaveria, -
jotakuta, jolle voimme purkaa tunteitamme.
Hänen ei saisi olla lörpöttelijä -
tai sellainen, joka alkaa saarnata, mitä pitäisi tehdä.
Tarvitset sellaisen, joka kuuntelee ja esittää kysymyksiä.
Etsi joku, jolle voit sanoittaa tunteitasi.
Anna myös itsellesi aikaa prosessoida ja käsitellä tunteitasi.
Anna itsellesi riittävästi aikaa, kun tapahtuu jotain traumaattista.
Se on hyvän mielenterveyden avain.
On tärkeää, että raivaat prosessille tilaa elämässäsi.
Elämä tekee sen, mitä elämä tekee. Sellaista on elämä.
Kun asioita tapahtuu ja on synkkiä hetkiä, -
varmista, että annat itsellesi aikaa -
ja kanavan prosessoida tunteitasi.
Opetuksen jälkimmäinen osa hetken kuluttua.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Tommy jatkaa opetusta kirjastaan "Elämä tekee sitä, mitä elämä tekee."
Hei taas. Puhuimme siitä, että elämässä tapahtuu asioita, -
joihin emme ole varautuneet emmekä valmiit.
Miten voisimme olla?
Elämä tekee sitä, mitä elämä tekee.
Se voi olla puolison tai lapsen kuolema, -
avioero tai taloudellinen kriisi.
Elämä on ennalta arvaamatonta.
Et olisi ikinä uskonut, että sinulle tapahtuisi jotain sellaista.
Siellä keskellä traumaa, johon emme olleet varautuneet, -
elämä painaa Tauko-painiketta.
Tuntuu kuin aika pysähtyisi, -
sillä tapahtunutta ei pysty käsittelemään.
Käynnistyy valtava alitajuinen arviointi, -
pitkä ja uuvuttava henkinen prosessi.
Se lamauttaa monet.
Trauman kokeneet tarvitsevat aikaa parantua.
Palataanpa vielä Pietariin.
Hänen kaikki toiveensa ja unelmansa olivat murskana, -
kun Jeesus kuoli ristillä.
Pietarilla ei ollut koulutusta sellaiseen.
Hän ei tiennyt, että Jeesus teloitettaisiin rikollisena -
ja että hänkin olisi vaarassa. Vain kolme vuotta aiemmin -
Pietarin elämän täytti kalastus Genesaretilla.
Joitain päiviä aiemmin hän oli nähnyt ihmeitä ja vapautumisia.
Mutta nyt Pietari oli tilanteessa, jollaisessa hän ei ollut aiemmin ollut.
Kun Pietari oli kriisissä, -
hänen mielessään pyöri varmasti tuhansia ajatuksia.
Mieleen oli varmasti tullut monia eri skenaarioita.
Jos Jeesus, joka teloitettiin rikollisena, oli nyt kuollut, -
mitä Pietari tekisi?
Pietari ei voinut antaa itselleen anteeksi Jeesuksen kieltämistä.
Toisaalta se voi olla parasta, mitä hän olisi voinut tehdä, -
sillä Jeesus oli nyt kuollut.
Hänellä oli varmasti monia ajatuksia, jotka vetivät häntä ees taas.
Ja entä jos Jeesuksen sanat ylösnousemisesta olivatkin totta, -
vaikka Pietari ei voinut sitä kuvitella. Mitä Jeesus silloin ajattelisi hänestä?
Jeesuksen alkuperäinen suunnitelma Pietarin varalle oli nyt kariutunut.
Yhtä kaikki, kuka asettaisi petturia minkäänlaiseen johtoasemaan, -
saati maailmanlaajuiseen liikkeeseen?
Miten Jeesus voisi uskoa Pietarille enää minkäänlaista tehtävää.
Mutta tässä Jumala osoittaa, kuka Hän on -
ja miten Hän näkee sinut, minut ja elämän.
Varhain ylösnousemusaamuna, -
kun Jeesus nousi voittajana haudasta, -
Hän sanoi Marialle: "Mene kertomaan opetuslapsille -
ja aivan erityisesti Pietarille, -
että minä odotan häntä ja muita Galileassa."
Jeesus ajatteli yhtä henkilöä enemmän kuin muita, -
ja hän oli Pietari, -
se, joka oli pettänyt Jeesuksen silloin, kun Hän olisi tätä eniten tarvinnut.
Jeesuksen ensimmäiset sanat ylösnousemuksen jälkeen -
kertovat meille, että Hän ajatteli Pietaria.
Vaikka kun elämä teki sen, mitä elämä tekee, -
Pietari vajosi syvälle petokseen ja valheisiin, -
Jeesus ei ikinä lakannut uskomasta häneen.
Pietari epäonnistui, aivan kuin sinä ja minä olemme monta kertaa.
Ei ole mitään väliä, mihin yhteiskuntaluokkaan kuulut.
Kun ulkokuori riisutaan, me olemme kaikki tavallisia ihmisiä.
Olemme kaikki kokeneet traumoja ja kriisejä, -
iloa ja onnistumisia, suhteita ja eroja.
Joskus unohdamme kaikki hyvät asiat, jotka ovat tapahtuneet, -
ja ajattelemme, että olemme huonoja, niin kuin olisimme epäonnistujia.
Kaikki ajattelivat, että Pietari oli munannut, -
vaikka juuri hän oli kävellyt vetten päällä.
Pietari oli nähnyt ihmeellisiä asioita ja antanut itsensä ja kaikkensa -
Jeesuksen aloittaman liikkeen eteen.
Mutta sillä hetkellä kaikki muistivat ainoastaan Pietarin petoksen.
Kaikkien muiden silmissä Pietari oli epäonnistuja, -
ja hän tunsi itsensä epäonnistujaksi.
Mutta kuten historia osoittaisi, se ei ollut totta, -
sillä Jumalalla, joka tuntee elämän paremmin kuin kukaan muu, -
oli Pietarista täysin erilainen kuva, -
aivan kuten Jumalalla on kuva todellisesta sinusta.
Jumalaa on aina luonnehtinut se, -
että Hän ei tullut tuomitsemaan vaan pelastamaan.
Jumalan silmissä sinä et ole epäonnistuja -
vain siksi, että tunnet itsesi epäonnistujaksi.
Et ole epäonnistuja, vaikka olisit munannut.
Jumalan silmissä olet aina täynnä mahdollisuuksia.
Jumala näkee potentiaalisi, -
ja Jumalalla on mahtava suunnitelma elämällesi.
ANNA JEESUKSEN RAKKAUTTA MAAILMALLE -
TOMMY LILJA MINISTRIESIN KANSSA.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Seuraavaksi "Hetki Karenin kanssa". Vuosien kokemus terapeuttina -
on opettanut Karenille, miten tärkeää on sisäinen eheytyminen.
Mutta kuka Karen on?
Hän on syntynyt 1970-luvun alussa. Hän toimi aluksi kampaamoyrittäjänä.
Sitten hän opiskeli terapeutiksi.
Elämässä on ollut ylä- ja alamäkiä. Hänen on täytynyt taistella eteenpäin.
Karen oli leskenä pitkään. Hän luuli jo jäävänsä yksin.
Sitten Jumala tutustutti hänet Tommyyn, joka myös oli leski.
Nykyään he ovat naimisissa. Heillä on neljä aikuista lasta.
He elävät Etelä-Ruotsin rannikolla.
Heidän elämänsä päätavoite on viedä Jeesuksen rakkautta maailmalle.
Hei! Olen Karen.
Haluaisin jakaa asioita, joita olen oppinut ammattiterapeuttina.
Tänään selitän, mitä on projektio ja miksi se on niin haitallista.
Projektio on yleisimpiä ja tuhoisimpia puolustusmekanismeja.
Oletko koskaan tuntenut henkilöä, joka tuntuu imevän muilta voimat?
Hän on mitä todennäköisimmin erittäin taitava projisoinnissa.
Se tarkoittaa, että hän on luonut mekanismin -
välttääkseen omien sisäisten ristiriitojen ja tunteiden käsittelyn.
Projisoiva henkilö onnistuu siirtämään ongelman pois itsestään -
johonkuhun toiseen ihmiseen, -
niin että toiselle tulee paha olo eikä hänelle.
Ihmiset, jotka projisoivat, eivät yleensä tiedosta sitä itse, -
sillä reflektiota voi tapahtua vain sisäisesti.
Mutta koska he projisoivat ja siirtävät kaikki ongelmat itsensä ulkopuolelle, -
itsereflektiota ei pääse syntymään.
He projisoivat ja kääntävät kaiken pois itsestään -
eivätkä pohdi todellisia tunteita.
Projisoinnin ja totuuden vääristämisen kohteena oleminen -
tuntuu erittäin raskaalta.
Joskus on parempi lähteä -
kuin jäädä tappelemaan ja uupumaan energiasyöpön kanssa.
Yksi yleinen projektion muoto on kateus.
Me kaikki olemme varmaankin tunteneet kateutta jossakin vaiheessa.
Ero on siinä, otammeko vastuuta omasta tunteestamme -
vai annammeko sen vaikuttaa ympärillä oleviimme.
Jos joku yrittää saattaa sinut naurunalaiseksi, -
usein taustalla on kateus.
Kateus voi nousta mistä vain: -
työstä, ylennyksistä, rahasta, -
omaisuudesta, suhteista, voimasta, terveydestä, -
vallasta tai ulkonäöstä.
Kateudessa on usein kyse kilpailusta.
Jos ihminen tuntee itsensä vahvaksi, hyväksi ja onnistuneeksi, -
hänellä ei ole tarvetta pitää itseään muita parempana.
Kateutta voidaan ilmaista eri tavoin.
Se voi ilmetä pieninä kriittisinä huomautuksina -
tai tervehtimättä jättämisenä.
Kateellinen ihminen voi yrittää kostaa sulkemalla toisen pois, -
olemalla noteeraamatta toista ja ottamatta yhteyttä.
Se voi olla hienovaraista tai näkyvää.
Voimakas kateus voi muistaa halveksuntaa.
Itseen kohdistuva kateus tuntuu epämukavalta.
Sillä ei ole väliä, mitä sanot tai teet, -
sillä kaikkea pidetään joka tapauksessa kielteisenä.
Se on rakkauden ja myötätunnon täysi vastakohta.
Ihminen, jonka kateus on hallitsematonta, -
antaa projektin, suhteen tai yrityksen epäonnistua -
mieluummin kuin antaa jonkun toisen menestyä tai voittaa.
Hän ei voi ottaa vastuuta, ennen kuin hän on parantunut.
Miten siis suhtautua ihmiseen, jonka ongelmana on kateus -
ja joka projisoi heikkoutensa muihin?
Raamattu sanoo: "Älä anna pahan itseäsi voittaa, -
vaan voita sinä paha hyvällä."
Näiden sanojen viisaus on elämää antavaa.
Riisu kade ihminen aseista sillä, ettet iskekään takaisin.
Älä yritä kostaa, niin kuin useimmat.
Kosto johtaa vain loputtomaan riitelyn kehään.
Ole sen sijaan ystävällinen kaikille.
Sinun ei tarvitse ryhtyä läheiseen suhteeseen ihmisen kanssa, -
joka projisoi alituiseen, mutta kuten Raamattu opettaa: -
"Jos mahdollista on ja mikäli teistä riippuu, -
eläkää rauhassa kaikkien ihmisten kanssa."
Toivottavasti nämä ajatukset ovat antaneet sinulle potkua -
jatkaa eteenpäin kohti parempaa mielenterveyttä.
Olet sen arvoinen, ja matkasi alkaa nyt.
Vaihdetaanpa nyt yhteen suosikkiaiheistani.
Puhun teille näkymättömästä ulottuvuudesta.
Aion puhua DNA-koodista, jonka Jumala hengitti geeneihisi.
Palataanpa siihen, miten kaikki alkoi.
Ensin Jumala loi ihmisen ja puhalsi häneen Henkensä, -
ja niin ihmisestä tuli elävä olento. Sitten Hän ohjelmoi geenimme.
Hän asetti geeneihimme selviytymis- ja lisääntymisvietin -
mutta myös kaipuun olla hedelmällinen ja vallita luomakuntaa.
Siksi kaikilla ihmisillä, jotka ovat joskus syntyneet, -
on luonnostaan halu voittaa, hallita ja tuottaa hedelmää.
Kun Aadam lankesi syntiin, ja hänet karkotettiin Eedenin puutarhasta, -
moni asia muuttui mutta ei kaikki.
Pyrkimys olla hedelmällinen ja hallita -
sekä Jumalan ohjelmoima ja kaikkien ihmisten geeneihin asettama koodi -
säilyivät edelleen.
Ihmiskunnan historiaa leimaavat hedelmällisenä oleminen, -
valloittaminen ja hallitseminen -
niin historian merkkitapahtumissa kuin pienessä maalaiskylässäkin.
Ihmiset, jotka historiaa muistaa, ovat juuri niitä, jotka valloittivat jotain.
Ei riitä, että on yksi pelto. Haluat toisen.
Myönnä pois. Kun sinulla on kaksi, haluat neljä.
Miksi kansat sotivat?
Miksi Napoleon tai Hitler eivät ikinä tyytyneet senhetkisiin valloituksiin?
Miksi miljonäärit, ihmiset, joilla on niin paljon rahaa, -
että he voisivat elää tuhat kertaa, keplottelevat tietoisesti?
Se johtuu DNA-koodista, jonka Jumala hengitti geeneihimme: -
olkaa hedelmälliset, täyttäkää maa ja vallitkaa sitä.
Geeneissämme oleva kilpailuvietti juontuu siitä, miten Luoja meidät loi.
Haluat olla paras, eikä siinä mitään, -
sillä sinut on luotu voittamaan ja hallitsemaan.
Jeesus sanoi: "Minä olen tullut, että heillä olisi elämä -
ja olisi yltäkylläisyys."
Se elämä ei ole haaleaa tai keskinkertaista.
Yltäkylläinen elämä on ylitsevuotavaa, laajenevaa ja voittavaa.
Mutta tietokoneohjelma tarvitsee virtaa käynnistyäkseen.
Aivan. Tähtään johonkin.
Mutta katkaisepa virta. On ihan sama, miten kehittynyt ohjelma on.
Se lakkaa toimimasta. Samoin on meidän laitamme.
Sinä tarvitset voimaa, näkymätöntä, hengellistä voimaa.
Siinä kuvioon astuu ongelma.
Tietokone toimii vain yhdenlaisella voimalla, sähkövirralla.
Bensiini tuhoaisi sen.
Meillä ihmisillä on kaksi vaihtoehtoista voimalähdettä, -
pimeyden voima ja valkeuden voima.
Kuka on voimanlähteesi elämässäsi?
Ilman hengellistä voimaa ei voi tehdä mitään.
Kun ihminen tulee uskoon, polttoaine hänen tankissaan, -
ajava voima hänen tekojensa takana vaihtuu.
Pysytkö kärryillä?
Kun otat Jeesuksen vastaan ja sanoudut irti maailman hengestä, -
maailman hengen elämä sammuu sisimmässäsi.
Sen virta katkaistaan.
Tulee virtakatkos.
Kuuntele. Saatanan virtakaapelin töpseli irrotetaan.
Tilalle laitetaan Jumalan virtakaapelin töpseli.
Kun virta kytketään jälleen päälle...
Nyt se tulee Jumalan voimalasta.
Elämäsi muut osa-alueet latautuvat sitten vähitellen.
Jumalan Henki Jumalan Sanaan pohjautuen -
opettaa sinut elämään, niin kuin sinut on luotu elämään.
Matka on vaikea, mutta kun uusi järjestelmä on asennettu, -
elämästä tulee parempaa ja parempaa.
Sisäinen ajava voima olla hedelmällinen, täyttää maa ja hallita -
on yhä olemassa, mutta on yksi valtava ero.
Koska ajatustesi ja arvojesi voimanlähde on nyt Jumalan Henki, -
myös menetelmäsi muuttuvat ja niiden myötä tulokset.
Haluatko tietää näkymättömästä ulottuvuudesta lisää?
Kirjassaan "Näkymätön ulottuvuus" Tommy selittää -
yli 25 vuoden kokemuksellaan, miten hengellinen maailma toimii -
ja miten näkymättömät voimat tulevat maailmaamme -
ja vaikuttavat elämäämme, ajatuksiimme ja tekoihimme.
Tommy kertoo ensikosketuksestaan näkymättömään ulottuvuuteen -
ja oivalluksesta, että ne näkevät meidät, mutta me emme näe niitä.
Hän näyttää myös, miten voit vapauttaa itsesi ja läheisesi -
ja elää voittoisasti.
Tommy tarjoaa kirjaa 15 euron erikoishintaan.
Tilaa verkkosivuilta www.tommylilja.org.
Suomennos: Marianne Tenetz